Вясной 1943-га лагернае Гестапа пачало арышты сярод падпольшчыкаў. Ратуючыся ад карнікаў, у ноч з 26 на 27 красавіка 1943 Пілецкі разам з двума паплечнікамі ўцякаюць з дратаванага пекла. Каб дабрацца да Варшавы, Пілецкаму спатрэбілася чатыры месяцы. За геройскую дзейнасць у Асвенцыме камандаванне Арміі Краёвай павысіла яго да звання ротмістра кавалерыі (званне капітана ў пяхоце) са старшынством.